paragraph_text: mini|100px|Trombun:<br>trombon + fagot P. D. Q. Bach je izmišljeni skladatelj, najmlađi sin Johanna Sebastiana Bacha. Njegov tvorac je američki skladatelj klasične glazbe Peter Schickele: u tu svrhu, kao "Profesor Schickele", iskonstruirao je Bachov životopis, "otkrio" je Bachova djela (koje je, naravno, sâm skladao) i promovirao ih na koncertima. Djela su komični aranžmani i parodije na skladbe klasične glazbe, a naslovi djela su kalamburi izvornih naslova.